Μ.Α.Ο. Δημόκριτος Θεσσαλονίκης

Ο Μ.Α.Ο. Δημόκριτος Θεσσαλονίκης (Μορφωτικός Αθλητικός Όμιλος Δημόκριτος) είναι αθλητικό σωματείο που εδρεύει στους Αμπελόκηπους Θεσσαλονίκης. Διατηρεί τμήμα καλαθοσφαίρισης ανδρών και γυναικών, ενώ στο παρελθόν διατηρούσε και τμήμα πετοσφαίρισης ανδρών, το όποιο ανέστειλε τη λειτουργία του. Ιδρύθηκε το 1968 από τον Νικόλαο Ατματζίδη, ιδιοκτήτη των τεχνικών σχολών «Δημόκριτος».

Πρόκειται για το σύλλογο της Θεσσαλονίκης με τη μεγαλύτερη χρονικά παρουσία στην Α’ Εθνική μπάσκετ μετά τον Άρη, τον ΠΑΟΚ, τον Ηρακλή και τη ΧΑΝΘ, ενώ στην πετοσφαίριση έχει κατακτήσει το Κύπελλο Ελλάδας.

 Τμήμα καλαθοσφαίρισης 
Η ίδρυση
Η ομάδα μπάσκετ έχει αγωνιστεί 9 σεζόν στην Α' Εθνική, 7 φορές στη Β' Εθνική, ενώ έχει και 4 παρουσίες στην Α2. Η πρώτη Α' Εθνική ήταν τη σεζόν 1970-’71 και η τελευταία το 1983-’84.Ο Δημόκριτος έχει γράψει την δική του ιστορία στο ελληνικό μπάσκετ - ethnos.gr 

Ιδρύθηκε το 1968 από τον Νικόλαο Ατματζίδη, μετέπειτα του ποδοσφαιρικού Ηρακλή, ο οποίος είχε φέρει τον Βασίλη Χατζηπαναγή στην Ελλάδα. Ο Ατματζίδης, μαζί με τον Ψυχούλα, τον έτερο ιδιοκτήτης του Δημόκριτου, αποφάσισε να ιδρύσει ομάδα μπάσκετ με το όνομα της σχολής και να συμμετάσχει στην Β’ τοπική κατηγορία ΕΚΑΣΘ. Για προπονητή επέλεξε έναν νεαρό και εξελίξιμο προπονητή τον Θοδωρή Ροδόπουλο. Το πρώτο δελτίο της ομάδας ήταν του αθλητή Τσίσκαρη, μετέπειτα καθηγητή των ΤΕΦΑΑ. 

Το 1969-1970 συμμετείχε στο μπαράζ με το Ανατόλια στο γήπεδο της ΧΑΝΘ, για την πρώτη θέση της Β’ τοπικής κατηγορίας. Εν τέλει ανέβηκαν και οι δύο ομάδες στην Α’ κατηγορία ΕΚΑΣΘ. Η ομάδα του 1969-1970 με προπονητή τον Ροδόπουλο αποτελούνταν από τους: Μπουσβάρο, Στογιάννη, Νικολαίδη, Τσίσκαρη, Χατζηαθανασίου, Γκέσιο, Κουγιουμτζόγλου, Κυρατζίδη, Φωτιάδη και Ρίτο. Το 1970-71 στον πάγκο κάθισε ο έμπειρος Ανέστης Πεταλίδης, και ο σύλλογος κατόρθωσε να ανέβει στην Α’ Εθνική κατηγορία (τότε δεν υπήρχαν οι υπόλοιπες εθνικές κατηγορίες), σε τρία χρόνια, από την ίδρυσή του.

1971: Συγχώνευση με Όλυμπο Σαράντα Εκκλησιών και Α' Εθνική
Για την περίοδο 1971-72, λόγω της ανόδου της ομάδας στην Α΄ Εθνική κατηγορία, η διοίκηση αποφάσισε να ενισχύσει την ομάδα με πολλούς παίκτες. Επειδή όμως οικονομικά δεν μπορούσε να πάρει πολλές μεταγραφές, έκανε τη συγχώνευση του Δημοκρίτου με τον Όλυμπο Σαράντα Εκκλησιών: δημιουργήθηκε ο Δημόκριτος Σαράντα Εκκλησιών και ενισχύθηκε με τους παίκτες: Μαρκόπουλο, Τσόρλαλη, Καρνούτσο, Χρήστου, Ρούμπο, Λόρτο κ.λ.π. Η νέα ομάδα πήρε για προπονητή το Νίκο Βογιατζή. Έτσι, σημαντικό ρόλο στην ισχυροποίηση της μπασκετικής ομάδας έπαιξε εκείνη η απόφαση του σωματείου Όλυμπος Σαράντα Εκκλησιών να συγχωνευτεί το 1972 με τον Δημόκριτο.

Στην πρώτη φωτό, φιλικός αγώνας με τον Ερυθρό Αστέρα Βελιγραδίου που έγινε τον Μάιο του 1973 Palai στο Παλαί. Την ομάδα μας την ενίσχυσε ο Μιχάλης Γιαννουζάκος και στην δεύτερη από το φιλικό παιγνίδι με την ΤΣΣΚΑ Σόφιας το Μάιο του 1973, ενώ προσπαθώ με την ΤΣΚΑ Σόφιας τον Μάιο του 1973.

Η εδρα του Δημόκριτου αρχικά ήταν το στο ανοικτό της ΧΑΝΘ και μετά το Αλεξάνδρειο Μέλαθρο. Στην Α' Εθνική, κατάφερε να κερδίσει όλες τις ομάδες πλην του Παναθηναϊκού.

Χαμηλότερες κατηγορίες και συγχώνευση (1999)
Την αγωνιστική περίοδο 1992-’93 ο Δημόκριτος υποβιβάστηκε στη Β’ Εθνική και τέσσερα χρόνια αργότερα στη Γ’ μέχρι που το 1999 συγχωνεύτηκε με την Α.Ε. Αμπελοκήπων (ο Δημόκριτος διατήρησε το όνομά του μόνο τις δύο πρώτες χρονιές). Το 1994 αγωνίστηκε στο ιστορικό Τουρνουά «Μαυροσκούφεια».

Τη βυσσινί φανέλα του Δημόκριτου φόρεσαν σημαντικά ονόματα όπως ο Σούλης Μαρκόπουλος που ως παίκτης είχε παράλληλα την ευθύνη της εφηβικής αλλά και παιδικής ομάδας. Αλλοι σπουδαίοι παίκτες ήταν ο Γιώργος Τσίσκαρης, ο Παναγιώτης Τσόρλαλης, ο Βαρθολομαίος Κιτσούκαλης και ο Αχιλλέας Παπαργυρίου.

Στις αρχές της δεκαετίας του ’80 ο σέντερ του Δημόκριτου Κωνσταντίνος Δόσπρας υπήρξε ο πρώτος αθλητής που έπαιξε μπάσκετ ενώ είχε τρία δάχτυλα εκ γενετής στο δεξί του χέρι και αγωνίστηκε ως αριστερόχειρας, φτάνοντας μέχρι τη β’ ομάδα της Εθνικής Ανδρών.Έπαιξε μπάσκετ με τρία δάχτυλα (2014) - sport24.gr

Μεγάλο κομμάτι της ιστορία του συλλόγου είναι ο Σούλης Μαρκόπουλος (που παρέμεινε για 9 χρόνια στον Δημόκριτος ως πρώτος προπονητής) και έκανε το ντεμπούτο του στην Α΄ Εθνική στο συγκεκριμένο σωματείο στις 4 Νοεμβρίου του 1978 (στο ανοικτό της ΧΑΝΘ) με αντίπαλο το Σπόρτινγκ.

2013: Επανίδρυση
Το 2013 επανιδύθηκε σαν Μορφωτικός Αθλητικός Οργανισμός Δημόκριτος από δύο πρώην παίκτες (Δελιτζάκης και Οξούζης) και μια ομάδα παραγόντων δίνοντας βαρύτητα στα τμήματα υποδομής, με σύνθημα “Επιστροφή στο μπάσκετ”. Αγωνίζεται απο την σεζόν 2014-15 στον 1ο όμιλο της Β’ ΕΚΑΣΘ.  Εδρα του είναι το ΔΑΚ Αμπελοκήπων.ΔΗΜΟΚΡΙΤΟΣ Μ.Α.Ο. - basketbook.gr

Στις 19 Ιανουαρίου 2019 πραγματοποιήθηκε ιστορική εκδήλωση του Δημόκριτου στο Δημαρχείο Αμπελοκήπων για τα 50 χρόνια του, με πλήθος βραβεύσεων σε ανθρώπους του μπάσκετ, όπως πρώην πρόεδρους της ομάδας, παράγοντες (Ατματζίδης, Αστεριάδης, Μπαχάρογλου, Κυνηγόπουλος,Παρίσης, Λόρτος, Λυσσαρίδης, Χρ. Οικονομίδης κ.α.), τον Δήμαρχο Αμπελοκήπων-Μενεμένης Λάζαρο Κυρίζογλου, πρώην προπονητές (Ροδόπουλος,Μαρκόπουλος, Γκούμας, Αλεξανδρής), αντιπάλους (Ανανιάδης, Τσουμής, Παπαγεωργίου, Πολίτης) δημοσιογράφους και άλλους.

Έδρα
Ανοιχτό ΧΑΝΘ
Αλεξάνδρειο Μέλαθρο
ΔΑΚ Αμπελοκήπων

Τίτλοι - διακρίσεις
 2 B Εθνική:
 1974, 1976 (Βόρειος όμιλος)
 1 Γ' ΕΚΑΣΘ:
 2020
Κύπελλο Ελλάδας
Προημιτελικά: 1976, 1982, 1983, 1985, 1994

 Διακεκριμένοι καλαθοσφαιριστές 
  Γιώργος Τσίσκαρης
  Παναγιώτης Τσόρλαλης
  Βαρθολομαίος Κιτσούκαλης
  Αχιλλέας Παπαργυρίου
  Σούλης Μαρκόπουλος
  Κωνσταντίνος Δόσπρας
  Δημήτρης Μπουσβάρος
  Γιώργος Βαλαβανίδης

 Διακεκριμένοι προπονητές 
  Σούλης Μαρκόπουλος
  Θεόδωρος Ροδόπουλος
  Βασίλης Γκούμας
  Ανέστης Πεταλίδης
  Νίκος Βογιατζής
  Ηράκλειος Κλάγκας «Έφυγε» ένας εργάτης του αθλητισμού (2003) - tanea.gr
  Ορέστης Αγγελίδης Ορέστης Αγγελίδης: Άοκνος εργάτης του μπάσκετ - esake.gr
  Νίκος Χασόπουλος 
  Βαγγέλης Αλεξανδρής
  Δημήτρης Τσολάκης Basketball Coach - Τσολάκης Δημήτρης - super-fm.gr
  Γιώργος Βαλαβανίδης

 Τμήμα πετοσφαίρισης
Ανδρών
Το 1978 ο σύλλογος ήταν στα 21 σωματεία που υπέγραψαν το πρώτο καταστατικό της ΕΠΕΣΘ. Το 1973-74 ανέβηκε στην Α' Εθνική και παρέμεινε 10 σεζόν ως το 1982-83. Το 1987 κατέκτησε το Κύπελλο Ελλάδας με αντίπαλο την ΧΑΝΘ και σκορ 3-0 στο Κλειστό Μίκρας. Προπονητής ήταν ο Γκαϊντατζής.

Γυναικών
Το τμήμα ιδρύθηκε πρόσφατα και είναι ενεργό.

Τίτλοι - διακρίσεις
 1 Κύπελλο Ελλάδας
1987
 2 Β΄ Εθνική Πετοσφαίρισης Ελλάδας Ανδρών:
 1985 (Βόρειος όμιλος), 1992
 1 Α' ΕΠΕΣΘ
1973

Πρόεδροι
  Νικόλαος Ατματζίδης

Παραπομπές

Εξωτερικοί σύνδεσμοι
ΠΡΩΤΑΘΛΗΜΑ Β' ΕΘΝΙΚΗΣ ΚΑΤΗΓΟΡΙΑΣ 1995-1996: ΜΑΟ ΔΗΜΟΚΡΙΤΟΣ ΘΕΣ/ΝΙΚΗΣ - Α.Ο. ΔΑΝΑΟΣ ΤΡΙΚΑΛΩΝ youtube

 Πηγές 
 Δημόκριτος Θεσσαλονίκης: Η αναγέννηση ενός μύθου
Δημόκριτος – Ιστορία dimokritosclub.gr
Ρετρό: Ο Δημόκριτος, μια παραδοσιακή δύναμη της Α΄ Εθνικής

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.Θ.